ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Φεβρουαρίου 1996 για τον καθορισμό των ειδικών όρων εισαγωγής κονσερβών αλιευτικών προϊόντων καταγωγής Ρωσίας (Κείμενο που παρουσιάζει ενδιαφέρον για τον ΕΟΧ) (96/192/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/493/ΕΟΚ του Συμβουλίου, της 22ας Ιουλίου 1991, περί καθορισμού των υγειονομικών κανόνων οι οποίοι διέπουν την παραγωγή και τη διάθεση στην αγορά των αλιευτικών προϊόντων (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 11,

Εκτιμώντας:

ότι η αποστολή της Επιτροπής μετέβει στη Ρωσία προκειμένου να διασφαλισθεί για τους όρους παραγωγής, αποθηκεύσεως και αποστολής των αλιευτικών προϊόντων με προορισμό την Κοινότητα 7

ότι η επιτροπή αλιείας της Ομοσπονδίας της Ρωσίας έχει την ευθύνη να καθορίσει τον κατάλογο των εγκαταστάσεων και των πλοίων - εργοστασίων που είναι εγκεκριμένα για την εξαγωγή των αλιευτικών προϊόντων προς την Ευρωπαϊκή Ένωση και έχει αναθέσει στην εθνική επιτροπή υγειονομικής και επιδημιολογικής εποπτείας (Goskomsanepidnadzor) την ευθύνη της υγειονομικής επιθεώρησης και της εποπτείας των όρων υγιεινής και καταλληλότητας της παραγωγής 7

ότι η αρμόδια Ρωσική αρχή δεν έχει παράσχει τα εχέγγυα για τις κονσέρβες αλιευτικών προϊόντων 7

ότι οι διαδικασίες πιστοποιήσεως που αναφέρονται στο άρθρο 11, παράγραφος 4, στοιχείο α) της οδηγίας 91/493/ΕΟΚ περιλαμβάνουν τον ορισμό υποδείγματος του πιστοποιητικού, την επιλογή της ή των γλωσσών κατάρτισης του εν λόγω πιστοποιητικού και την επιλογή των τυπικών προσόντων του υπογράφοντος 7

ότι, σύμφωνα με το άρθρο 11, παράγραφος 4, στοιχείο β) της οδηγίας 91/493/ΕΟΚ, πρέπει στις συσκευασίες των αλιευτικών προϊόντων να τίθεται σήμανση που να περιλαμβάνει το όνομα της τρίτης χώρας και τον αριθμό εγκρίσεως της εγκαταστάσεως προελεύσεως 7

ότι σύμφωνα με το άρθρο 11, παράγραφος 4, στοιχείο γ) της οδηγίας 91/493/ΕΟΚ, πρέπει να καταρτισθεί κατάλογος των εγκεκριμμένων εγκαταστάσεων και των πλοίων εργοστασίων 7 ότι ο κατάλογος αυτός πρέπει να καταρτισθεί με βάση ανακοίνωση στην Επιτροπή από την επιτροπή αλιείας της Ρωσικής Ομοσπονδίας 7

ότι κατά την άφιξη στο έδαφος της Κοινότητας ρωσικών κονσερβών αλιευτικών προϊόντων πρέπει να υπάρξει διασφάλιση της τήρησης των όρων παρασκευής 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η επιτροπή αλιείας της Ρωσικής Ομοσπονδίας, επικουρούμενη από την εθνική επιτροπή υγειονομικής και επιδημιολογικής εποπτείας (Goskomsanepidnadzor) είναι η αρμόδια αρχή στη Ρωσία για την εξακρίβωση και την πιστοποίηση ότι για τις κονσέρβες αλιευτικών προϊόντων τηρούνται οι προϋποθέσεις της οδηγίας 91/493/ΕΟΚ, και ιδίως το μέρος IV του κεφαλαίου IV του παραρτήματός της.

Άρθρο 2

Οι κονσέρβες των αλιευτικών προϊόντων, καταγωγής Ρωσίας, πρέπει να πληρούν τους εξής όρους:

1. Κάθε αποστολή πρέπει να συνοδεύεται από αριθμημένο πρωτότυπο υγειονομικό πιστοποιητικό, δεόντος συμπληρωμένο, με ημερομηνία και υπογραφή, αποτελούμενο από ένα μόνο φύλλο, υπόδειγμα του οποίου εμφαίνεται στο παράρτημα Α, εκτός από τα αλιευτικά προϊόντα που αναφέρονται στο άρθρο 10 δεύτερο εδάφιο της οδηγίας 91/493/ΕΟΚ.

2. Οι κονσέρβες των αλιευτικών προϊόντων πρέπει να έχουν παρασκευασθεί σε εγκεκριμένη εγκατάσταση ή σε εγκεκριμένο πλοίο-εργοστάσιο, που εμφαίνονται στον κατάλογο του παραρτήματος Β.

3. Κάθε κουτί κονσέρβας πρέπει να φέρει με τρόπο ανεξίτηλο:

- την ένδειξη «Ρωσία»,

- τον αριθμό εγκρίσεως της εγκαταστάσεως ή του πλοίου-εργοστασίου καταγωγής,

- τον αριθμό της παρτίδας παρασκευής.

Άρθρο 3

1. Το πιστοποιητικό που αναφέρεται στο άρθρο 2, σημείο 1 πρέπει να συντάσσεται τουλάχιστον σε μία από τις επίσημες γλώσσες του κράτους μέλους στο οποίο πραγματοποιείται ο έλεγχος.

2. Στο πιστοποιητικό πρέπει να εμφαίνεται το ονοματεπώνυμο, η ιδιότητα και η υπογραφή του αντιπροσώπου της εθνικής επιτροπής υγειονομικής και επιδημιολογικής εποπτείας (Goskomsanepidnadzor), καθώς και η επίσημη σφραγίδα της εν λόγω Επιτροπής, για όλες αυτές δε τις ενδείξεις πρέπει να χρησιμοποιείται χρώμα διαφορετικό από εκείνο των άλλων ενδείξεων που περιλαμβάνονται στο πιστοποιητικό.

Άρθρο 4

Τα κράτη μέλη εντείνουν τους φυσικούς ελέγχους κατά την άφιξη στο έδαφος της Κοινότητας.

Άρθρο 5

Η παρούσα απόφαση απευθύνεται στα κράτη μέλη.

Βρυξέλλες, 19 Φεβρουαρίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 268 της 24. 9. 1991, σ. 15.

ΠΑΡΑΡΤΗΜΑ Α

>ΑΡΧΗ ΓΡΑΦΗΚΟΥ>

ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ

για κονσέρβες αλιευτικών προϊόντων καταγωγής Ρωσίας οι οποίες προορίζονται για την Ευρωπαϊκή Κοινότητα

Αριθμός αναφοράς:

Χώρα εξαγωγής: ΡΩΣΙΑ

Αρμόδια αρχή: Επιτροπή Αλιείας της Ρωσικής Ομοσπονδίας

Υπηρεσία Επιθεώρησης: Εθνική αρχή Υγειονομικής και Επιδημιολογικής Εποπτείας (Goskomsanepidnadzor)

I. Τακτοποίηση των προϊόντων

Περιγραφή των κονσερβών των αλιευτικών προϊόντων:

- Είδη (επιστημονικές ονομασίες):

- Κατάσταση και φύση της επεξεργασίας:

Αριθμός(οι) της παρτίδας παραγωγής:

Είδος της συσκευασίας:

Αριθμός μονάδος της συσκευασίας:

Καθαρό βάρος:

Απαιτούμενη θερμοκρασία αποθηκεύσεως και μεταφοράς:

II. Καταγωγή των προϊόντων

Όνομα(τα) και αριθμός(οι) της επίσημης εγκρίσεως της εγκαταστάσεως(ων) ή του πλοίου(ων) εργαστασίου(ων) που είναι εγκεκριμένο(α) από την Επιτροπή Αλιείας της Ρωσικής Ομοσπονδίας εγκεκριμένο(α) για την εξαγωγή προς την ΕΚ:

III. Προορισμός των προϊόντων

Τα προϊόντα αποστέλλονται

από:

(τόπος αποστολής)

προς:

(χώρα και τόπος προορισμού)

με το ακόλουθο μεταφορικό μέσο:

Ονοματεπώνυμο και διεύθυνση του αποστολέα:

Ονοματεπώνυμο του παραλήπτη και διεύθυνση του τόπου προορισμού:

IV. Υγειονομική βεβαίωση

Ο υπογράφων επίσημος επιθεωρητής βεβαιώνω ότι οι ανώτερω περιγραφόμενες κονσέρβες αλιευτικών προϊόντων:

1. έχουν παρασκευασθεί σύμφωνα με τους κανόνες υγιεινής που καθορίζονται στα κεφάλαια Ι, ΙΙΙ και IV του παραρτήματος της οδηγίας 91/493/ΕΟΚ,

2. έχουν υποβληθεί σε υγειονομικό έλεγχο σύμφωνα με το κεφάλαιο V του παραρτήματος της οδηγίας 91/493/ΕΟΚ,

3. έχουν συσκευασθεί, έχουν αποθηκευθεί και έχουν μεταφερθεί σύμφωνα με τα κεφάλαια VI, VII και VIII του παραρτήματος της οδηγίας 91/493/ΕΟΚ,

4. δεν προέρχονται από τοξικά είδη ή από είδη που περιέχουν βιοτοξίνες 7

5. τηρούν τα χημικά και μικροβιολογικά κριτήρια που καθορίζονται για ορισμένες κατηγορίες αλιευτικών προϊόντων από την οδηγία 91/493/ΕΟΚ και από τις αποφάσεις εφαρμογής.

Ο υπογεγραμμένος επίσημος επιθεωρητής δηλώνει ότι έχει γνώση των διατάξεων που προβλέπονται από την οδηγία 91/493/ΕΟΚ.,

(τόπος)την

(ημερομηνία)

......................................

(υπογραφή του επίσημου επιθεωρητή) (1)

Επίσημη Σφραγίδα (1)

............................................................

(Ονοματεπώνυμα με κεφαλαία γράμματα τίτλος και ιδιότητα) (1)

(1) Το χρώμα της σφραγίδας και της υπογραφής πρέπει να είναι διαφορετικό από εκείνο που έχει χρησιμοποιηθεί για τις άλλες ενδείξεις του πιστοποιητικού.

>ΤΕΛΟΣ ΓΡΑΦΗΚΟΥ>

ΠΑΡΑΡΤΗΜΑ Β

ΚΑΤΑΛΟΓΟΣ ΤΩΝ ΕΓΚΕΚΡΙΜΕΝΩΝ ΕΓΚΑΤΑΣΤΑΣΕΩΝ ΚΑΙ ΠΛΟΙΩΝ-ΕΡΓΟΣΤΑΣΙΩΝ

Ι. Εγκαταστάσεις

>ΘΕΣΗ ΠΗΝΑΚΑ>

ΙΙ. Πλοία-εργοστάσια

>ΘΕΣΗ ΠΗΝΑΚΑ>